Mirjalol Qosimov jamoasi “Qo‘qon-1912”ning 104 kunlik mag‘lubiyatsiz seriyasiga chek qo‘ydi

Futbol bo‘yicha O‘zbekiston Oliy ligasining 13-tur bellashuvlari “Bunyodkor” stadionidagi o‘yin bilan nihoyasiga yetdi. Mazkur tur Vadim Abramovning debyut o‘yindagi mag‘lubiyati bilan start olib, “Paxtakor”ning mag‘lubiyati bilan davom etgandi.

Toshkentda kechgan “Bunyodkor” — “Qo‘qon-1912” o‘yinida mezbonlar zafar quchdi. Har ikki gol Doston Hamdamov tomonidan urildi. Mehmonlardan Nosir Otaqo‘ziyev o‘z hisobiga gol yozib qo‘ydi.
O‘FF matbuot xizmatining xabar berishicha, qo‘qonliklar bunga qadar 104 kundan buyon mag‘lubiyat nima ekanini bilmay kelayotgandi.
Mazkur g‘alaba “Bunyodkor”ni turnir jadvalida 12-o‘ringa olib chiqdi. Qo‘qonlik futbolchilar 2-o‘ringa ko‘tarilib olish imkoniyatini vaqtinchalik yo‘qotdi.
O‘zbekiston Oliy ligasi
 13-tur bellashuvi
 16-iyun, juma
Gollar: Doston Hamdamov, 6 (1:0). Nosir Otaqo‘ziyev, 21 (1:1). Doston Hamdamov, 60 (2:1).